Komission tiedonanto – Otsonikerrosta heikentävistä aineista annetun Euroopan parlamentin ja neuvoston asetuksen N:o 2037/2000 mukainen ilmoitus käyttäjille, jotka vuonna 2002 käyttävät otsonikerrosta heikentäviä valvottavia aineita välttämättömiksi katsottuihin käyttötarkoituksiin Euroopan yhteisössä (ETA:n kannalta merkityksellinen teksti)



Virallinen lehti nro C 205 , 21/07/2001 s. 0002 - 0006



Otsonikerrosta heikentävistä aineista annetun Euroopan parlamentin ja neuvoston asetuksen N:o 2037/2000(1) mukainen ilmoitus käyttäjille, jotka vuonna 2002 käyttävät otsonikerrosta heikentäviä valvottavia aineita välttämättömiksi katsottuihin käyttötarkoituksiin Euroopan yhteisössä (2001/C 205/02) (ETA:n kannalta merkityksellinen teksti) Tämä ilmoitus koskee seuraavia aineita: - kloorifluorihiilivedyt (CFC-yhdisteet) 11, 12, 113, 114 ja 115, - muut täysin halogenoidut kloorifluorihiilivedyt, - hiilitetrakloridi, - halonit, - 1,1,1-trikloorietaani, - osittain halogenoidut bromifluorihiilivedyt. Tämä ilmoitus on osoitettu yrityksille, jotka aikovat 1. käyttää edellä mainittuja aineita Euroopan yhteisössä inhalaatiosumutteiden valmistukseen; 2. käyttää edellä mainittuja aineita sydän- ja verisuonikirurgian laitteiden valmistukseen; 3. hankkia edellä mainittuja aineita laboratorio- ja analyysitarkoituksiin suoraan valmistajalta tai tuomalla niitä yhteisön ulkopuolelta. Välttämättömiin käyttötarkoituksiin käytettäviä valvottavia aineita saa hankkia yhteisön valmistajilta ja niitä saa tarpeen vaatiessa tuoda yhteisön ulkopuolisilta toimittajilta. Niiden yritysten, jotka haluavat saada komission myöntämiä välttämättömiin käyttötarkoituksiin tarkoitettujen aineiden käyttölupia 1. tammikuuta 2002 ja 31. joulukuuta 2002 väliselle ajanjaksolle, olisi haettava komissiolta näitä lupia Europa-palvelimen sivuston http://europa.eu.int/comm/environment/ods/index.htm kautta. Haettaessa CFC-lupia inhalaatiosumutteille on käytettävä Excel-taulukkoa "FORM - MDIs" (lomake inhalaatiosumutteille), ja haettaessa lupaa laboratoriokäyttöön on lähetettävä verkkosivulla sähköisessä muodossa oleva Excel-taulukko "FORM - Laboratory ODS" (lomake otsonikerrosta heikentävien aineiden laboratoriokäyttöön) tai täytettävä tämän ilmoituksen liitteenä oleva lomake. Suositellaan verkkosivulla olevien lomakkeiden käyttöä. Montrealin pöytäkirjan osapuolten päätöksessä IV/25 otsonikerrosta heikentävistä aineista määrätään perusteista ja menettelystä, joiden mukaan määritellään "välttämättömät käyttötarkoitukset", joita varten kyseisiä aineita saa valmistaa ja joihin niitä saa käyttää vielä niiden asteittaisen käytöstä poistamisen jälkeen. Montrealin pöytäkirjan osapuolten päätöksen IV/25 mukaisesti otsonikerrosta heikentävistä aineista 1 päivänä lokakuuta 2000 annetun Euroopan parlamentin ja neuvoston asetuksen (EY) N:o 2037/2000, sellaisena kuin se on muutettuna asetuksella (EY) N:o 2038/2000, 3 artiklan 1 kohdassa edellytetään, että edellä mainituille välttämättömiin käyttötarkoitukseen tarkoitetuille valvottaville aineille asetetaan enimmäismäärät, jotka yhteisössä voidaan sallia vuonna 2002. Montrealin pöytäkirjan osapuolten päätöksellä XI/14 vahvistetaan sallitut tuotanto- ja kulutusmäärät, joilla tyydytetään välttämättömiin käyttötarkoituksiin tarkoitettujen CFC-yhdisteiden (inhalaattorisumutteiden valmistus astman ja kroonisten obstruktiivisten keuhkosairauksien hoitoon) ja CFC 113:n (sydän- ja verisuonileikkauksissa käytettävien materiaalien pinnoitus) tarve. Inhalaattorisumutteiden valmistukseen käytettävä osapuolten sallima määrä CFC-yhdisteitä 11, 12, 113 ja 114 on Euroopan yhteisössä 2785000 (kaksi miljoonaa seitsemänsataakahdeksankymmentäviisituhatta) kilogrammaa vuonna 2002. Montrealin pöytäkirjan osapuolten päätöksen VI/9 mukaisesti laboratoriokäyttöön tarkoitetun 1,1,1-trikloorietaanin pitoisuuden on oltava vähintään 99,0 prosenttia sekä CFC-yhdisteiden ja hiilitetrakloridin pitoisuuksien vähintään 99,5 prosenttia. Valvottavien aineiden määrät varataan edellä mainittuihin välttämättömiin käyttötarkoituksiin asetuksessa (EY) N:o 2037/2000 ja EY N:o 2038/2000 säädetyn menettelyn mukaisesti seuraavasti: 1. Yritykset voivat hakea tämän ilmoituksen alussa lueteltujen aineiden käyttölupia välttämättömiin käyttötarkoituksiin eli inhalaattorisumutteiden valmistukseen ja laboratoriokäyttöön. Haettaessa CFC-lupia inhalaatiosumutteille hakijoiden on ilmoitettava verkkosivulla tai komissiolta saatavissa olevassa taulukossa vaaditut tiedot. Haettaessa CFC-lupia laboratoriokäyttöön hakijoiden on ilmoitettava verkkosivulla, komissiolta saatavissa olevassa tai tämän ilmoituksen liitteessä I olevassa taulukossa vaaditut tiedot. 2. Vaadittu verkkosivun lomake tai hakemus on lähetettävä kuukauden kuluessa tämän ilmoituksen julkaisupäivämäärästä seuraavaan osoitteeseen: Mrs Sabine Cardinal European Commission Directorate-General Environment Unit ENV.E.1 Climate Change Rue de la Loi/Wetstraat 200 B - 1049 Bruxelles/Brussel. Sähköisiä lomakkeita voi pyytää Sabine Cardinalilta faksitse (32-2) 299 87 64 tai sähköpostitse osoitteesta Sabine.Cardinal@cec.eu.int. Hakemuksesta on lähetettävä kopio myös jäsenvaltion toimivaltaiselle viranomaiselle (ks. liite II). 3. Komissio tarkastelee edellä mainittuun päivämäärään mennessä saapuneita hakemuksia otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 2037/2000 18 artiklassa säädetyn menettelyn mukaisesti. 4. Euroopan yhteisössä valvottavien aineiden vuoden 2002 kiintiöt jaetaan edellä kuvatun menettelyn mukaisesti komission päätöksellä niille käyttäjille, jotka käyttävät aineita tarkoituksiin, joita varten valvottaville aineille on myönnetty lisää valmistus- ja tuontilupia. 5. Komissio myöntää sen jälkeen näille käyttäjille luvat ja ilmoittaa niille käyttötarkoituksesta, johon lupa on myönnetty, aineesta, jota ne saavat käyttää, sekä kyseisen valvottavan aineen sallitusta määrästä. 6. Käyttäjät, joilla on välttämättömiin käyttötarkoituksiin tarkoitettujen valvottavien aineiden käyttölupa vuodelle 2002, voivat esittää käyttöluvan mukaiset toimituspyyntönsä valmistajille tai tarpeen vaatiessa hakea komissiolta tuontilupaa käyttöluvan mukaiselle määrälle. Sen jäsenvaltion toimivaltainen viranomainen, jossa kyseisen käyttöluvan saanut valvottava aine valmistetaan, voi antaa valmistajalle valmistusluvan. Asianomaisen jäsenvaltion toimivaltaisen viranomaisen on ennakolta ilmoitettava komissiolle tällaisista luvista. (1) EYVL L 244, 29.9.2000, s. 1. Asetus sellaisena kuin se on muutettuna asetuksella (EY) N:o 2038/2000 (EYVL L 244, 29.9.2000, s. 25) ja asetuksella (EY) N:o 2039/2000 (EYVL L 244, 29.9.2000, s. 26). LIITE I HAKEMUS OTSONIKERROSTA HEIKENTÄVIEN AINEIDEN KÄYTTÖÖN LABORATORIOKÄYTÖSSÄ >PIC FILE= "C_2001205FI.000402.TIF"> >PIC FILE= "C_2001205FI.000501.TIF"> ALLEGATO II/ANEXO II/ANEXO II/ANNEX II/ANNEXE II/ANHANG II/BIJLAGE II/BILAG II/BILAGA II/LIITE II/ΠΑΡΑΡΤΗΜΑ II ÖSTERREICH Paul Krajnik Ministry of the Environment Chemical Department Stubenbastei 5 A - 1010 Wien BELGIQUE/BELGIË M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel DANMARK Mikkel Aaman Sørensen Miljøstyrelsen (EPA) Strandgade 29 DK - 1401 København K SUOMI/FINLAND Eliisa Irpola Finnish Environment Institute Kesäkatu 6 FIN - 00121 Helsinki FRANCE Madame Laurence Musset Ministère de l'environnement DRPR/BSPC 20, avenue de Ségur F - 75302 Paris 07 SP DEUTSCHLAND Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn ΕΛΛΑΔΑ Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens IRELAND Ms Nuala McLoughlin Inspector (Environment) Department of Environment and Local Government Custom House Dublin 1 Ireland ITALIA Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma LUXEMBOURG M. Theo Weber Administration de l'environnement 1, rue Bender L - 1229 Luxembourg PORTUGAL Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora ESPAÑA Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n 4a planta - Despacho 4.60 E - 28071 Madrid SVERIGE Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm NEDERLAND Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland UNITED KINGDOM Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2 Ashdown House 123 Victoria Street London SW1E 6DE United Kingdom